armvectores/hy_wikipedia_2023 huggingface dataset:
Լիպեցկի գյուղական խորհուրդ (Խարկովի մարզ)

Լիպեցկի գյուղական խորհուրդ  (ուկրաիներեն՝ Липецька сільська рада), Ուկրաինայի Խարկովի մարզի Խարկովսկի շրջանում։
2001 թվականի տվյալներով Լիպեցկի գյուղական խորհրդում բնակվում էր 4182 մարդ։ Բնակավայրը զբաղեցնում է 45.67 կմ² տարածք։ Բնակչության խտությունը կազմում էր 91.57 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բռնցքամարտի Ասիայի առաջնություն 2017

Բռնցքամարտի Ասիայի առաջնություն 2017, անցկացվել է 2017 թվականի ապրիլի 30-ից մայիսի 7-ը Ուզբեկստանի մայրաքաղաք Տաշքենդում։ Առաջնությանը մասնակցում էր 183 մարզիկ 29 երկրներից։ Խաղարկվում էր մեդալների 10 հավաքածու։


== Մեդալակիրներ ==


== Ընդհանուր հաշվարկ ==


== Աղբյուրներ ==
Առաջնության արդյունքները(անգլ.)
Սասունցի Դավթի ծնունդը (կտավ)

Սասունցի Դավթի ծնունդը, հայ նշանավոր նկարիչ Հակոբ Կոջոյանի կտավներից։ Կտավը ստեղծվել է 1947 թ.:


== Պատմություն ==
«Սասունցի Դավթի ծնունդը» Հակոբ Կոջոյանի ամենամեծ կտավներից մեկն է։ Դավթի ծնունդի թեմային վարպետը որոշել էր անդրադառնալ վաղուց։
Կտավի ստեղծման համար Կոջոյանը գնել էր հատուկ գործվածքի կտավ և պատվիրել ամուր կտավակալ։ Մեխերը նույնպես պատրաստվել էին Կոջոյանի կողմից՝ հատուկ ձևով։ Վարպետը կտավի երեսպատումն արել է յուրահատուկ ձևով՝ լրիվ թողնելով կտավի ֆակտուրան և գործվածքի հատիկայնությունը, որը մեծ դեր է խաղացել կտավի գեղարվեստական խնդիրը լուծելու հարցում։ Առհասարակ, Հակոբ Կոջոյանն իր կտավների և դրանց ծրագրային աշխատանքներին պատրաստվում էր յուրովի՝ գտնելով յուրաքանչյուր կտավի համար գեղարվեստական խնդրին համապատասխան տեխնիկական հնարներ։ Վարպետը պատմել է Հայկ Կոջոյանին, որ նկարի կոմպոզիցիան արել է շնորհիվ Լևոն Կոջոյանի՝ ոսկերչությունում մոնոգրամ կատարելու հմտության։
«Սասունցի Դավթի ծնունդը» նկարի նախաշերտի վրայից արվել է գրիզայլ՝ սպիտակի բավականին թանձր շերտով, ծավալների մանրազնին ոսկերչական մշակմամբ։ Գեղանկարը կատարվել է թափանցիկ շերտավորումով, չորացած նախաշերտի վրա։ Այդ հնարները կիրառվել են՝ ստանալու նկարում տիրող նշանակալի իրադարձության պահի խորհրդավորությունը։ 


== Տես նաև ==
Սասունցի Դավիթ (կտավ, 1958)
«Փյունիկ» նկար


== Ծանոթագրություններ ==
Նատալյա Գոնչարովա (այլ կիրառումներ)

Նատալյա Գոնչարովա, անուն ազգանունը կարող է վերաբերել հետևյալ ռուս կանանց

Նատալյա Միխայլովնա Գոնչարովա (ծն. 1988) - ջրացատկորդուհի
Նատալյա Նիկոլաևնա Գոնչարովա (1812-1863) - Ալեքսանդր Պուշկինի կինը
Նատալյա Սերգեևնա Գոնչարովա (1881-1962) - ավանագարդիստուհի, քանդակագործ Սերգեյ Գոնչարովի դուստրը
Նատալյա Ստանիսլավովնա Գոնչարովա (ծն. 1970) - թատրոնի և կինոյի դերասանուհի
Նատալյա Օլեգովնա Գոնչարովա (ծն. 1989) - ռուս վոլեյբոլիստուհի
Ռոբերտ Մուգաբե

Ռոբերտ Մուգաբե (անգլ.՝ Robert Mugabe, փետրվարի 21, 1924(1924-02-21)[…], Kutama, Southern Rhodesia, Բրիտանական կայսրություն - սեպտեմբերի 6, 2019(2019-09-06)[…], , Տանգլին, Սինգապուր), զիմբաբվեցի պետական և քաղաքական գործիչ, Զիմբաբվեի նախկին նախագահ (1987-2017 թթ)։ 1980 թվականին եղել է Զիմբաբվեի վարչապետ։


== Ծանոթագրություններ ==
Սալպիգլոսիս բազմազան

Սալպիգլոսիս բազմազան(լատ.՝ Salpiglossis variabilis), մորմազգիների ընտանիքին պատկանող միամյա ծաղկաբույս՝ 40-80 սմ բարձրությամբ։
Ամբողջ բույսը ծածկված է կպչուն մազմզուկներով։ Ծաղիկները շքեղ են, գագաթնային ձագարաձև, մինչև 5 սմ տրամագծով։ Հայրենիքը Չիլին է։ Սալպիգլոսիսը ունի բազմաթիվ այլատեսակներ, որոնք աչքի են ընկնում բարձրությամբ (40-60 սմ), ծաղկի գույներով ու չափերով (ունի ինչպես խոշորածաղիկ, այնպես էլ մանրածաղիկ ձևեր)։ Հանդիպում են ինչպես բաց դեղնավուն, այնպես էլ մուգ ծիրանագույն, կապտավուն ծաղիկներ։ Սերմերը ցանում են թաղարների մեջ ապրիլի սկզբներին, քանի որ սերմնաբույսերը վերատնկումը վատ են տանում։ Արարատյան դաշտի պայմաններում ցանքը կարելի է կատարել անմիջապես բաց գրունտում, ապրիլի վերջերին, մայիսի սկզբներին։ Սերմերը ծլում են 10-15 օր հետո (ծլունակությունը պահպանում են 4-5 տարի)։ Լավ է աճում քամիներից պաշտպանված տաք, լուսավոր վայրերում։ Գերադասում է ջրաթափանց, չափավոր խոնավ, հումուսով հարուստ, ստրուկտուրային սևահողերը։ Բավականին ջերմասեր է։ Կտրած ծաղիկները ծաղկամաններում երկար են պահպանվում։ Սալպիգլոսիսը բավականին դժվար աճեցվող բույս է։


== Օգտագործում ==
Օգտագործում են ծաղկաթմբերում, ճանապարհների բաժանարար շերտերում, միքսբորդերներում, իսկ ցածրաճ այլատեսակները՝ ծաղկապարտերային ձևավորումներում, գազոնի ֆոնի վրա։


== Ծանոթագրություններ ==
Օդո Մեցցի

Օդո Մեցցի (ֆր.՝ Eudes de Metz, գերմ.՝ Odo von Metz, 742 - 814), հայկական ծագումով ֆրանկ ճարտարապետ։ Եղել է Կարլոս Մեծի ժամանակակիցը։ Վերջինիս կարգադրությամբ կառուցել է Ախեն քաղաքի թագավորական պալատը։
Օռլեանի եպիսկոպոս Թեոդուլֆի պատվերով կառուցել է Ժերմինի եկեղեցին։


== Պատկերասրահ ==
Սավիո

Սավիո Բարտոլինի Պիմենտել (պորտ.՝ Sávio Bortolini Pimentel, հունվարի 9, 1974(1974-01-09), Վիլա Վելիա, Էսպիրիտո Սանտո, Բրազիլիա), բրազիլացի ֆուտբոլիստ, հարձակողական ոճի կիսապաշտպան։ Կարիերայի մեծ մասն անցկացրել է բրազիլական և իսպանական ակումբներում։ Իր հայրենիքում խաղացել է Ֆլամենգո և Դեսպորտիվա Կապիշաբա ակումբներում։ Իսպանիայում խաղացել է Ռեալ Մադրիդ, Սարագոսա, Ռեալ Սոսյեդադ և Լևանտե ակումբներում։ Խաղացել է նաև ֆրանսիական Բորդոյի և կիպրոսական Անորտոսիսի կազմերում։ Բրազիլիայի չեմպիոն և գավաթակիր է։ Իսպանիայում հաղթել է Լա Լիգայում և Իսպանիայի գավաթում։ Ռեալ Մադրիդի կազմում երեք անգամ հաղթել է Չեմպիոնների Լիգան և մեկ անգամ նվաճել է նաև միջմայրցամաքային գավաթը։ Խաղացել է Բրազիլիայի ազգային հավաքականում։


== Արտաքին հղումներ ==
ֆուտբոլիստի պաշտոնական կայք Archived 2007-12-16 at the Wayback Machine. (անգլ.)(պորտ.)(իսպ.)
«Sambafoot.com» կայքում (անգլ.)(պորտ.)(ֆր.)
«Footballdatabase.com» կայքում (անգլ.)
«Torcida.com.ru» կայքում Archived 2008-06-07 at the Wayback Machine. (ռուս.)
Նել

Նել, գյուղ Արևմտյան Հայաստանում, Բիթլիսի վիլայեթի Գյոզալդարայի գավառակում։ Գտնվում էր Բիթլիս քաղաքից 15 կմ հյուսիս-արևելք, Վանա լճից 4 կմ հարավ՝ գետափին։


== Բնակչություն ==
1880-ականներին ուներ 40 տուն, իսկ 1914 թվականին 27 տուն՝ 181 բնակչով։


== Տնտեսություն ==
Բնակչությունը հիմնականում զբաղվում էր երկրագործությամբ, անասնապահությամբ և արհեստներով։


== Պատմություն ==
1986 թվականի դրությամբ պահպանված էր Նել գյուղում գրված մի ձեռագիր։
Գյուղը թուրքերի կողմից ավերվել ու ոչնչացվել է 1895 թվականին, իսկ 1915 թվականի Մեծ եղեռնի ժամանակ հիմնովին ոչնչացվել է։


== Պատմամշակույթային կառույցներ ==
Նելն ուներ Ս. Սարգիս անունով եկեղեցի, որին կից գործում էր Մուշեղյան վարժարանը։ Գյուղից արևելք գտնվում էր Ս. Հովհաննես հոյակերտ վանքը, իսկ հարավ-արևելքում Ս. Հարություն վանքի ավերակները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Էմիլ Մանով

Էմիլ Մանով (բուլղար․՝ Емил Манов, (հուլիսի 29, 1919(1919-07-29), Սոֆիա, Բուլղարիա - օգոստոսի 30, 1982(1982-08-30), Սոֆիա, Բուլղարիա)՝ բուլղարացի գրող, սցենարիստ։


== Կենսագրություն ==
Էմիլ Մանովը ծնվել է Սոֆիայում։ Ավարտել է Սոֆիայի համալսարանի իրավաբանական ֆակուլտետը։ Տպագրվել սկսել է 1936 թվականից՝ աշխատակցելով երիտասարդական և ուսանողական պարբերականների։ Երկրորդ համաշխարհային պատերազմի տարիներին եղել է ֆաշիզմի դեմ մղվող պայքարի աչքի ընկնող ներկայացուցիչներից մեկը, որի համար դատապարտվել է ցմահ բանտարկության։ 1944 թվականին ազատվել է բանտարկությունից և սեպտեմբերի 9-ից հետո դարձել է ազատագրված Բուլղարիայի սոցիալիստական վերաշինության ակտիվ մասնակիցներից, զբաղեցրել պետական և հասարակական բարձր պաշտոններ։ Եղել է «Родна реч» ամսագրի գլխավոր խմբագիրը, մշակութային կոմիտեի փոխտնօրեն, Բուլղարիայի գրողների միության քարտուղար, փոխնախագահ։


== Ստեղծագործություններ ==
Հայտնի է «Դելիյաների վախճանը» (1958 թվականին լույս է տեսել նաև հայերեն), «Ծնվում է օրը» (1959), «Գալակտիկական բալլադ» (1971), «Ճամփորդություն Ուիբրոբիյում» (1981) վեպերով, «Նշենու ճյուղը» և այլ պատմվածքների ժողովածուներով, ինչպես նաև բանտային ու ռազմական կյանքը պատկերող բազմաթիվ ակնարկներով։
Նորավեպեր

«Նամակ տիեզերքից» (1965)
«Արկածներ» (1966)
«Трогателна екзекуция» (1967)
«Ուտոպիայի կղզի» (1978)


=== Ֆիլմեր ===
«Հիշատակի լուսանկարներ» (1979)
«Խաղաղ փախստականը» (1972)
«Ամռան ավարտը» (1967)
«Արձակուրդների ավարտը» (1965)
Пленено ято (1962)
«Զառիթափ» (1961)


== Ծանոթագրություններ ==


== Արտաքին հղումներ ==
Эмил Манов (Емил Манов)
Հարություն Գասպարյան (այլ կիրառումներ)

Հարություն Գասպարյան անուն-ազգանունը կարող է վերաբերել՝

Հարություն Միսակի Գասպարյան (1896-1936), ինժեներ։
Հարություն Սարգսի Գասպարյան (19-րդ դար-՞), ինժեներ։


== Ծանոթագրություններ ==
Արթուր Սարգսյան (գինու փորձագետ)

Արթուր Գրիշայի Սարգսյան (նոյեմբերի 19, 1969(1969-11-19), Թբիլիսի, Վրացական ԽՍՀ, ԽՍՀՄ), գինու անկախ փորձագետ, սոմելիե։


== Կենսագրություն ==
Ծնվել է Վրացական ԽՍՀ Թբիլիսի քաղաքում։ Նա իր ամբողջ մանկությունն անցկացրել է Կախեթի մարզի խաղողի այգիներում, որտեղ մասնակցել է գինու բերքահավաքին և արտադրությանը։ 
1990 թվականին մեկնել է Մոսկվա, որտեղ զբաղվել է առևտրային գործունեությամբ և կատարելագործել գինու մասին իր գիտելիքները։ Սովորել է «Նոստալժի» գինու դպրոցում։ Վերապատրաստվել է Իսպանիայում, Իտալիայում, Ֆրանսիայում։
1998 թվականից ռեստորանային ոլորտում է։ Հենց այդ ժամանակ իրականացվել է «Լե Սոմելյա` Պինո Նար» ռեստորանը (փակված 2014 թվականի դեկտեմբերից) Մոսկվայի կենտրոնում բացելու համարձակ գաղափարը՝ համատեղելով ռեստորանը, համտեսի բարը և գինու ակումբը։
2001 և 2002 թվականներին եղել է ռուսական սոմելիեի մրցույթի եզրափակչի հաղթող։ Սոմելիե-2005 ռուսական VI մրցույթի հաղթող։
2003-2012 թվականներին եղել է «Ոսկե մատանի» հյուրանոցի ռեստորանների գլխավոր սոմելիեն։
WinePeople դպրոցի և գինու կենտրոնի համահիմնադիրն է։
Ռուսաստանի սոմելիեների և փորձագետների միության համահիմնադիրը և ղեկավարն է։
Ռուսական և միջազգային համտեսային մրցույթների անդամ է։
Le Sommelier գինու գործարանի համահիմնադիրն է։
«Ռուսական գինիների հեղինակային ուղեցույց» ամենամյա նախագծի հեղինակն է։

Գրքի առաջին թողարկումը (Գիդ-2013) տեղի է ունեցել 2012 թվականի դեկտեմբերի 12-ին, «Դոմ Կառլո» Մոսկովյան ռեստորանում :
Գրքի երկրորդ հրատարակությունը (Գիդ-2014) տեղի է ունեցել 2014 թվականի փետրվարի 5-ին, մոսկովյան «Այգի» ռեստորանում։
Երրորդ թողարկում (Գիդ-2015), ներկայացված է 2015 թվականի մարտի 31-ին, Մոսկվայի «Լոտտե» հյուրանոցում :


== Ծանոթագրություններ ==


== Հղումներ ==
"Ռուսական գինու" ուղեցույց
Catholic-Hierarchy.org

Catholic-Hierarchy.org-ը Հռոմի կաթոլիկ եկեղեցու և արևելյան կաթոլիկ եկեղեցիների եպիսկոպոսների և թեմերի առցանց տվյալների բազա։ Կայքը պաշտոնապես հաստատված չէ կաթոլիկ եկեղեցու կողմից։ Այն գործում է, որպես մասնավոր նախագիծ, Դեյվիդ Մ. Չեյնիի կողմից Կանզաս Սիթիում։   


== Ծագումը և բովանդակությունը ==
1990-ական թվականներին Դեյվիդ Մ. Չեյնին ստեղծեց մի պարզ առցանց կայք, որը փաստագրեց իր հայրենի Տեխաս նահանգի հռոմեական կաթոլիկ եպիսկոպոսներին, որոնցից շատերը չունեին ինտերնետային էջեր։  2002 թվականին, Միջին Արևմուտք տեղափոխվելուց հետո, նա պաշտոնապես ստեղծեց ներկայիս catholic-hierarchy.org կայքը և ընդլայնեց այն՝ ընդգրկելով ամբողջ Միացյալ Նահանգները և, ի վերջո, ողջ աշխարհը։  
Տվյալների բազան պարունակում է աշխարհագրական, կազմակերպչական և հասցեական տեղեկատվություն աշխարհի յուրաքանչյուր կաթոլիկ թեմի վերաբերյալ, ներառյալ արևելյան կաթոլիկ եկեղեցիները Սուրբ Աթոռի հետ լիարժեք հաղորդակցության հաստատող թեմերը, ինչպիսիք են Մարոնիական կաթոլիկ եկեղեցի և Սիրո-Մալաբար եկեղեցին։
Կայքը տալիս է նաև կենսագրական տեղեկություններ յուրաքանչյուր թեմի ներկայիս և նախորդ եպիսկոպոսների մասին, ինչպիսիք են՝ ծննդյան տարեթվերը, ձեռնադրումները և (եթե կիրառելի է) մահը։


== Կարգավիճակ ==
«Զենիթ» լրատվական գործակալությունը նշում է, որ  էջը «լուռ, յուրահատուկ ծառայություն է մատուցում եկեղեցուն»։ 2018 թվականի դրությամբ կայքում գրանցված է 40․000-ից ավել կաթոլիկ հոգևորականների տվյալներ։ 


== Աղբյուրներ ==
Օգտագործված տպագիր աղբյուրներից են Սուրբ Աթոռի հրատարակչությունները՝ «Annuario Pontificio», «Acta Apostolicae Sedis» և «Acta Sanctae Sedis»։  Օգտագործվում են նաև այն հեղինակների պատմական ուսումնասիրությունները, որոնց ազգանունները տատանվում են Անդրադեից մինչ Զունիգա։ 


== Ծանոթագրություններ ==


== Արտաքին հղումներ ==
https://www.catholic-hierarchy.org Catholic-Hierarchy.org. պաշտոնական կայք
Գրադիժսկի գյուղական խորհուրդ (Գլոբինսկի շրջան)

Գրադիժսկի գյուղական խորհուրդ  (ուկրաիներեն՝ Градизька селищна рада), Ուկրաինայի Պոլտավայի մարզի Գլոբինսկի շրջանում։
2001 թվականի տվյալներով Գրադիժսկի գյուղական խորհրդում բնակվում էր 8406 մարդ։ Բնակավայրը զբաղեցնում է 628,69 կմ² տարածք։ Բնակչության խտությունը կազմում էր 13,37 մարդ/կմ²։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Միկրո

Միկրո-ն (հունարեն՝ μικρός -«փոքր» ) (հայերեն նշանակումը՝ մկ, միջազգային նշանակումը՝ µ կամ u) տասնորդական նախածանց է, որը փոքրացնում է ֆիզիկական մեծությունը 106(1 000 000) անգամ, կամ, որ նույնն է, բազմապատկում է 10−6(0.000 001) արտադրիչով։
Օրինակ՝

1 միկրովայրկյան = 10-6 վայրկյանկամ կրճատ գրելաձևով՝

1 մկվ= 1µվ = 10-6 վՄետրի հետ բացի միկրոմետր տերմինից գործածվում է նաև միկրոն համարժեք տերմինը։


== Հետաքրքիր փաստեր ==
Միկրոէլեկտրոնիկա բառը կազմված է միկրո և էլեկտրոնիկա բառերից, այսինքն էլեկտրոնիկա, որի էլեմենտները միկրոմետրի կարգի են։
Տարածված μTorrent ծրագրի անվանումը կազմված է μ(միկրո) և տոռռենտ բառերից, այսինքն՝ միկրոտոռռենտ։


== Տես նաև ==
Միլիոն
Տասնորդական նախածանցներ


== Ծանոթագրություններ ==
Աստերոիդների ցանկ (76801-76900)

Աստերոիդների ցանկ (76701-76800)  • Աստերոիդների ցանկ  • Աստերոիդների ցանկ (76901-77000)
 Աստերոիդների ցանկ (76701-76800)  • Աստերոիդների ցանկ  • Աստերոիդների ցանկ (76901-77000)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Ռոզի Ալֆարո

Մարիա դել Ռոսիո «Ռոզի» Ալֆարո (հոկտեմբերի 12, 1971(1971-10-12), Կալիֆոռնիա, ԱՄՆ), ամերիկուհի, որը դատապարտվել է 9-ամյա Օթեմ Ուոլեսի սպանության համար 1990 թվականին Անահայմ քաղաքում, Կալիֆոռնիա (ԱՄՆ)։ Ներկայումս Ռոզին մահապատժի է սպասում Կալիֆորնիայում։


== Կենսագրություն ==
Ալֆարոն մեծացել է Անահայմում` ԱՄՆ–ի Կալիֆոռնիա նահնագում։ 13 տարեկանում նա թմրամոլ է եղել, 14 տարեկանում դարձել մարմնավաճառ, 15 տարեկանում՝ միայնակ մայր, 18 տարեկանում 4 երեխա է ունեցել և սպանություն կատարել։ Հայտնի է որպես Կալիֆոռնիա նահանգի Օրինջ շրջանում առաջին կինը, որը մահապատժի Է դատապարտվել 20 տարեկանում։


== Օթեմ Ուոլեսի սպանություն ==
1990 թվականի հունիսի 15-ին 9-ամյա Օթեմ Ուոլեսը (ծնված 1981 թվականի հունվարի 15-ին) Կալիֆոռնիա նահանգի Անահայմ քաղաքում տանը միայնակ էր և սպասում էր ավագ քրոջ կամ մոր աշխատանքից վերադարձին։ Ալֆարոն լավ գիտեր Ուոլեսի ընտանիքին և ավագ դուստրերից մեկի հետ ընկերություն էր անում։ Նա հույս ուներ կողոպտել նրանց, քանի դեռ ոչ ոք չկա։
Օթեմը բացեց դուռը իր քրոջ ընկերուհու համար, և վերջինս խնդրել է օգտվել լոգարանից։ Մինչ լոգարան հասնելը տան հետևից Ռոզին վերցրել է դանակ։ Խաբեությամբ աղջկան տարել է լոգարան և դանակի 57 հարված հասցրել։ Այնուհետև Ալֆարոն խուզարկել է տունը, որպեսզի թմրանյութ գնելու համար իրեր որոնի։ Թալանի համար նա ավելի ուշ ընդամենը 300 դոլար է ստացել։
Ալֆարոն ոստիկանության կողմից հարցաքննության ժամանակ խոստովանել է, որ խիստ հերոինի և կոկաինի կարիք է ունեցել (ապացուցված չէ, քանի որ նրան ձերբակալել են ավելի ուշ և թմրանյութերի թեստ չեն արել սպանությունից 36-48 ժամ անց) և դրա համար էլ գնացել է սպանության։ Ավելի ուշ նա փոխել է իր ցուցմունքները՝ ասելով, որ ինչ-որ տղամարդ «ստիպել է» նրան աղջկան սպանել։ Դրանից հետո Ալֆարոն ոստիկանությանը պատմել է, որ երկու տղամարդ իրեն բերել են Ուոլեսների տան մոտ, տղամարդկանցից մեկը մտել է տուն և ստիպել նրան սպանել Օթեմին։ Ալֆարոն նրա անունը չի տվել։ Հանցագործության վայրի ապացույցները ցույց են տվել, որ տանը ներկա են եղել միայն Ուոլենսը և Ալֆարոն (ըստ նրա մատնահետքերի և կոշիկի արյունոտ հետքի);


== Դատավճիռ ==
Ալֆարոյին մեղադրել և դատապարտել են մահապատժի սպանության համար ծանրացուցիչ հանգամանքներով։ Լիագումար նիստի ավարտին ատենակալները 10:2 հարաբերակցությամբ մահվան դատավճիռ են կայացրել։ Մյուս ատենակալները նույնպես մահվան դատավճիռ են կայացրել։ Դատավորը ուժի մեջ է թողել երդվյալների դատավճիռը և Ալֆարոյին դատապարտել մահապատժի։
Ալֆարոն դարձել է գազային խցում մահապատժի դատապարտված առաջին կինը, և երրորդը դատավճռի կայացման պահին Կալիֆոռնիայի մահապարտների խցում։
2007 թվականի օգոստոսին Կալիֆոռնիայի Գերագույն դատարանը միաձայն կողմ քվեարկեց Ալֆարոյի համար մահապատժի պահպանմանը։


== Ծանոթագրություններ ==
Routledge Encyclopedia of Philosophy

Routledge Encyclopedia of Philosophy, Encyclopedia of philosophy հանրագիտարանի հետ միասին խոշորագույն անգլալեզու փիլիսոփայական հանրագիտարաններից մեկը։ Թողարկված է տվյալների բազայի ձևով Մայքրոսոֆթ Վինդոուզ-ի համար։ Այն ունի 1300 նորդրողներ և շուրջ 2000 հազար գիտական հոդվածներ։
Գոյություն ունի երկու հատ մի հատորանոց հրատարակություն, որոնք պարունակում են հոդվածներ այդ հանրագիտարանից․

The Concise Routledge Encyclopedia of Philosophy (1999, ISBN 978-0-415-22364-5),
The Shorter Routledge Encyclopedia of Philosophy (2005, ISBN 978-0-415-32495-3).


== Ծանոթագրություններ ==


== Արտաքին հղումներ ==
Routledge Encyclopedia of Philosophy Online


== Գրականություն ==
Edward Craig. Routledge Encyclopedia of Philosophy. — London։ Routledge, 1998. — Т. 1—10. — 8680 p. — ISBN 978-0-415-07310-3.
Ֆորսթ (Լուժիցա)

Ֆորսթ (գերմ.՝ Forst), կոմունա Գերմանիայում, մտնում է Բրանդենբուրգ երկրամասի մեջ։ Ինչպես նաև Շպրե Նեյսեի մի մասն է կազմում։ Տարածքը կազմում է 109,91 կմ2։ Բնակչությունը՝ 21 771 մարդ (2010 թվականի տվյալներով)։ Պաշտոնական կոդ 12 0 71 076։
Պաշտոնական լեզուներն են գերմաներենն ու սորբիան լեզուն։
Կոմունան հայտնի է նրանով, որ Հիտլերը եղել է քաղաքի պատվավոր քաղաքացի [1]։


== Ժողովրդագրություն ==


== Ծանոթագրություններ ==


== Պատկերասրահ ==

		
		
		
		
		


== Արտաքին հղումներ ==
Պաշտոնական էջ
Ծղիկային թունելի համախտանիշ

Ծղիկային թունելի համախտանիշը, հայտնի նաև որպես Գիյոնի թունելի համախտանիշ, առաջանում է ծղիկային խողովակում ծղիկային նյարդի սեղմման հետևանքով դեպի դաստակ անցման հատվածում։ Ախտանշանները սովորաբար առաջանում են մատնեմատերի և ճկույտների ծակծկոցի զգացողությամբ, այնուհետև զգացողության հարաճող կորստով և/կամ դաստակի՝ ծղիկային նյարդով նյարդավորվող ներքին մկանների խանգարված շարժունակությամբ։ Ծղիկային թունելի համախտանիշը սովորաբար դիտվում է հեծանվորդների շրջանում, հեծանվի ղեկի վրա Գիյոնի խողովակում ծղիկային նյարդի երկարատև սեղմման հետևանքով։ Չորրորդ և հինգերորդ մատների թմրածության մեկ այլ հաճախակի պատճառ է հանդիսանում նյարդի սեղմումը արմնկային խողովակում, որն անվանվում է արմնկային թունելի համախտանիշ։


== Պատճառներ ==
Թեև որոշ դեպքերում խնդիրը իդիոպաթիկ է, այնուամենայնիվ ծղիկային թունելի համախտանիշի պատճառային գործոններ են հանդիսանում ուռուցքները, գանգլիոնային  ցիստաները, կրկնվող գործողությունները, անատոմիական վարիացիաները և հարակից արյունատար անոթների հիվանդությունները (թրոմբոզ կամ ծղիկային զարկերակի անևրիզմա)։


== Ախտորոշում ==


=== Դասակարգում ===

Ծղիկային թունելի համախտանիշը կարող է բնութագրվել Գիյոնի խողովակում ծղիկային նյարդի սեղմումով։ Այստեղ նյարդը բաժանվում է մակերեսային զգացող և խորանիստ շարժիչ ճյուղերի։ Այսպիսով, Գիյոնի խողովակը կարելի է բաժանել երեք շրջանների, կախված թե ծղիկային նյարդի որ հատվածն է ընդգրկված։ Առաջացող համախտանիշը դրսևորվում եմ կա՛մ մկանային թուլությամբ, կա՛մ ծղիկային նյարդավորման զգայության խանգարմամբ։

Շրջան 2-ի տիպի նշանները ամենահաճախ հանդիպողն են, իսկ շրջան 3-ինը՝ ամենահազվադեպը։


== Բուժում ==
Սկբնական բուժմամ սխեման հակաբորբոքային դեղորայքն է կամ կորտիզոնային ներարկումները։ Ձեռնոցների միջոցով անցկացվել են փորձարկումներ, որոնք պաշտպանում են ծղիկային նյարդը ճզմումից։ Առավել արմատական մեթոդը վիրահատականն է, որի ժամանակ հատվում է Գիյոնի թունելի թաղը հանդիսացող դաստակային կապանը,այդպիսով նվազեցնելով ծղիկային նյարդի վրա ճնշումը։


== Տես նաև ==
Արմնկային թունելի համախտանիշ
«Մանկաբարձի ձեռք»


== Ծանոթագրություններ ==


== Արտաքին հղումներ ==
Slane Josh, Timmerman Mark, Ploeg Heidi-Lynn, Thelen Darryl G. (2011)։ «The influence of glove and hand position on pressure over the ulnar nerve during cycling»։ Clinical Biomechanics 26 (6): 642–8։ PMID 21458120։ doi:10.1016/j.clinbiomech.2011.03.003 
Maimaris C, Zadeh H G (1990)։ «Ulnar nerve compression in the cyclist's hand: Two case reports and review of the literature»։ British Journal of Sports Medicine 24 (4): 245–6։ PMC 1478904։ PMID 2097022։ doi:10.1136/bjsm.24.4.245 
Rehak David C. (Summer 2003)։ «Cyclist's Hands: Overcoming overuse injuries»։ Hughston Health Alert։ Hughston Clinic։ Արխիվացված է օրիգինալից 2016-10-05-ին։ Վերցված է 2020-08-20 
Bledsoe Jim։ «Cycling injuries - handlebar palsy»։ Sports Injury Bulletin։ Արխիվացված է օրիգինալից 2018-04-30-ին։ Վերցված է 2020-08-20 
US patent 6845514, Yao, Joseph, "Protective device for the median and ulnar nerves", issued January 25, 2005
Վիդրերես

Վիդրերես (իսպ․՝ Vidreres, կատ․՝ Vidreres) մունիցիպալիտետ Իսպանիայում, մտնում է Ժիրոնա նահանգի մեջ և Կատալոնիա ինքնավար միության կազմի մեջ։ Մունիցիպիալետը գտնվում է Սեգրիա համայնքի կազմում։ Տարածքը զբաղեցնում է 48․69 կմ2։ Բնակչությունը 7629 մարդ (ըստ 2010 թվականի մարդահամարի)։


== Արտաքին հղումներ ==
պաշտոնական կայք
Информация Правительства Каталонии Archived 2007-09-29 at the Wayback Machine.
Informació de l'Institut d'Estadística de Catalunya
Ջրառատ (այլ կիրառումներ)

Ջրառատ, կարող է վերաբերել՝

Ջրառատ - գյուղ Հայաստանի Շիրակի մարզում
Ջրառատ - գյուղ Հայաստանի Կոտայքի մարզում
Ջրառատ - գյուղ Հայաստանի Արմավիրի մարզում
Ոսկեգույն մեղվակեր

Ոսկեգույն մեղվակեր (լատ.՝ Merops apiaster), մեղվակերների ընտանիքի թռչուն։


== Արտաքին տեսք ==
Մարմնի երկարությունը 27-29 սմ է, թևերի բացվածքը՝ 44-49 սմ, կենդանի զանգվածը՝ 41-68 գ։ Փետրածածկը ցայտուն բազմերանգ է, կտուցը՝ ներքև կեռված, պոչը՝ երկար, կենտրոնական փետուրները՝ մյուսներից քիչ երկար։ Հասունի կոկորդը դեղին է, մարմինը վերևից՝ դարչնագույն՝ շիկակարմիր ու դեղին նախշերով։ Հետբնադրման շրջանում փետուրները կապույտ են՝ կանաչ ծայրերով։ Երիտասարդի ուսափետուրները, թևավերևում կանաչ են։ Պոչի դուրս ցցված հատվածը բացակայում է։


== Տարածվածություն ==
Բնադրող-չվող է, տարածված։ Երամային է։ Թռիչքը ճարպիկ է՝ հանկարծակի պտույտներով, շրջադարձերով ու անկումներով։ Բարձր թռչելիս դժվար տեսանելի է, սակայն լավ լսելի են նրա արձակած կարճատև ու նուրբ մռռոցները։ Բնակվում է կիսաանապատներում, լեռնատափաստաններում։ Չուի ընթացքում լայնորեն տարածված է։ Գարնանային վերադարձը՝ մայիսի 1-ի կեսի ընթացքում, առանձին դեպքերում՝ ապրիլի 2-րդ կեսին։ Աշնանային չուին նախապատրաստվելիս (օգոստոսին) Ոսկեգույն մեղվակերների երամներ կարող են հայտնվել անտառային գոտում, մեծ քաղաքների ու գյուղերի երկնակամարում, հաճախ՝ էլեկտրալարերին թառած դադար առնելիս։ Աշնանային ամենաձգձգված չուն՝ հոկտեմբերի 1-ին տասնօրյակում։ Հանրաճանաչ է, գեղեցիկ, ականջ շոյող սրնգային ձայներով։


== Սննդառություն ==
Սնվում է միջատներով, առավելապես մեղուներով ու կրետներով, որոնց որսում է թռիչքի ընթացքում։


== Բնադրում ==
Բնադրազույգերը կազմվում են մայիսի 2-րդ կեսից հունիսի 2-րդ տասնօրյակը։ Բույնը փորվածք է (1-1,5 մ խորությամբ), կառուցում են էգը և արուն։ Բնադրում է ավազոտ կամ կավոտ զառիթափերին։ Հայաստանում բնադրումը հաստատված է մինչև 2500 մ բարձրություններում։ Առաջին ձվերը բներում հայտնվում են հունիսի 1-ին տասնօրյակից մինչև ամսվա վերջը։ Դնում է 26 մմ տրամագծով, սպիտակ 6-7 ձու։ Թխսակալում են արուն և էգը՝ 20 օր։ Աներեր թռչելու ունակ ձագերը բնից դուրս են գալիս կյանքի 30-րդ օրը։


== Պատկերասրահ ==
Լեմմակու

Լեմմակու (էստ․՝ Lemmaku), գյուղ Էստոնիայի Իդա-Վիրումաա նահանգի Տուդուլիննա շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իվան Սոկոլով

Իվան Սոկոլով (անգլ.՝ Ivan Sokolov,13 հունիսի 1968, Սարաևո, Հարավսլավիա, այժմ Բոսնիա և Հերցեգովինա), հոլանդացի շախմատիստ, գրոսմայստեր (1987):
Աշխարհի չեմպիոն Միխայիլ Չիգորին խորհրդանշական ակումբի անդամ 1999 թվականի հունվարի 26-ից։
Հարավսլավիայի չեմպիոն (1988), նա մասնակցել է Հարավսլավիայի շախմատի օլիմպիադաներում 1988 և 1990, այնուհետև ներկայացրել է Բոսնիա և Հերցեգովինա։ 1994 թվականից ապրում է Նիդեռլանդներում, 2002 թվականից ոչ մեծ ընդմիջումով ներկայացրել է այդ երկիրը։ Ապրում է Ֆլևոլանդի մարզի Լեյլիստադ քաղաքում ։


== Վարկանիշի փոփոխության գծապատկեր ==


== Ծանոթագրություններ ==


== Գրականություն ==
Շախմատ։ Հանրագիտարանային բառարան, էջեր՝ 366


== Արտաքին հղումներ ==
Իվան Սոկոլովի անձնական քարտը ՖԻԴԵ-ի կայքում http://ratings.fide.com/card.phtml?event=14400030
Իվան Սոկոլովի շախմատիստի էջն ու խաղերը http://www.chessgames.com/perl/chessplayer?pid=10992
Իվան Սոկոլովի անձնական քարտը https://www.365chess.com/players.php
Իվան Սոկոլովի ելույթները շախմատային օլիմպիադաներում http://www.olimpbase.org/players/zlpzxffd.html
Իվան Սոկոլովի ելույթները Աշխարհի շախմատի թիմային առաջնությունում http://www.olimpbase.org/playerst/zlpzxffd.html
Իվան Սոկոլովի ելույթները Եվրոպայի շախմատի թիմային առաջնություններում http://www.olimpbase.org/playerse/zlpzxffd.html
(5062) Գլեննմիլեր

(5062) Գլեննմիլեր (անգլ.՝ Glennmiller), աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 6-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,2597 ա. մ., առավելագույնը մոտենում է 1,8814 ա. մ. հեռավորության վրա և հեռանում 2,638 ա. մ.։ Արեգակի շուրջ մեկ ամբողջական պտույտ է կատարում 1240,72 երկրային օրվա ընթացքում, իր ուղեծրով շարժվելով միջինում 0,290154 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,3° անկյուն։


== Անվանում ==
Աստերոիդն իր անվանումն ստացել է ի պատիվ ամերիկացի հռչակավոր ջազ-երաժիշտ և կոմպոզիտոր Գլենն Միլերի (անգլ.՝ Glenn Miller, 1904-1944): Նրա գործերից հատկապես հայտնի են «In the Mood» (արտաքին հղում) և «Moonlight Serenade» (արտաքին հղում) երգերը։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5062) Գլեննմիլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուսկո-Սիդորովկա (Կույբիշևի շրջան)

Ռուսկո-Սիդորովկա (ռուս.՝ Русско-Сидоровка), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Լիսոգորսկի գյուղական համայնքի կազմի մեջ։
Արտաշես Աղաջանյան

Արտաշես Մանասի Աղաջանյան (սեպտեմբերի 22, 1928(1928-09-22) - փետրվարի 13, 1999(1999-02-13), Երևան, Հայաստան), բույսերի գենետիկ։ Կենսաբանական գիտությունների դոկտոր (1988)։


== Կենսագրություն ==
1951 թվականին ավարտել է Ադրբեջանի գյուղատնտեսական ինստիտուտը։ 1955-1967 թվականներին եղել է Լենինականի ընտրասերումնաբանական կայանի բաժնի վարիչ, 1990-1995 թվականներին՝ ՀԽՍՀ Հողագիտության և ագրոքիմիայի ԳՀԻ բաժնի վարիչ, 1995-1999 թվականներին՝ ՀՀ ԳԱԱ բուսաբանության ինստիտուտի բույսերի գենետիկայի բաժնի վարիչ։
Աշխատանքները վերաբերում են լոլիկի անհամատեղելիության գենետիկային, որի հիման վրա մշակել է բույսերի սեռային բազմացման հայեցակարգ, ինչպես նաև բույսերի ինքնահամատեղելիության և միակողմանի անհամատեղելիության էվոլյուցիային, ներտեսակային ու միջտեսակային անհամատեղելիության կենսաբանությանը։


== Ծանոթագրություններ ==
Յատվա

Յատվա (ռուս.՝ Ятва), գետ Ռուսաստանում, հոսում է Բաշկորտոստանի շրջանով։ Գետաբերանը գտնվում է Բելայա գետի ձախ ափից 1300 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Բելայա ավազանային շրջանին, գետի ջրատնտեսային տեղամասը՝ Բելայի, գետը ենթաավազան չունի, գետի գետային ավազանը
Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010200112111100016946
Կոդը ըստ հիդրոլոգիական հետազոտության (ՌԴ) — 111101694
Ավազանի կոդը — 10.01.02.001
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Ցիտեն (Բրանդենբուրգ)

Ցիտեն (գերմ.՝ Ziethen (Barnim)), կոմունա Գերմանիայում։ Տեղակայված է Բրանդենբուրգի տարածքում։
Մտնում է Բարնիմ նահանգի կազմի մեջ։ Բնակչությունը կազմում է 459 մարդ (2010 թվականի դեկտեմբերի 31-ի տվյալներով)։ Տարածքը կազմում է 24.33 կմ2։ Պաշտոնական կոդը՝ 12 0 60 296։
Կոմունան ընդգրկված է 2 գյուղական համայնքների մեջ։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Սուսլովկա (գյուղ, Չուդնևսկի շրջան)

Սուսլովկա (ուկրաիներեն՝ Суслівка), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Սուսլովկա գյուղում բնակվում էր 225 մարդ։ Բնակավայրը զբաղեցնում է 0,668 կմ² տարածք։ Բնակչության խտությունը կազմում էր 336,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոլիվիայի վարչական բաժանում

Բոլիվիան վարչա-տարածքային առումով բաժանված է 9 դեպարտամենտների (իսպ.՝ departamentos), որոնցից ամենը- իր հերթին, բաժանված է պրովինցիաների (իսպ.՝ provincias)։ Պրովինցիաների թիվ Բոլիվիայում կազմում է 112, դրանք բաժանվում են կանտոնների (իսպ.՝ cantones)։
Ֆուտբոլի միջազգային օր

Ֆուտբոլի միջազգային օր։ ՄԱԿ-ի որոշմամբ՝ դեկտեմբերի 10-ը նշվում է որպես «Ֆուտբոլի միջազգային օր»։ Ֆուտբոլը նման պատվի արժանացել է հսկայական ժողովրդականություն վայելելու շնորհիվ։ Այսօր ամբողջ աշխարհում ֆուտբոլ է խաղում 120 միլիոն պրոֆեսիոնալ և էլ ավելի շատ՝ սիրողական մակարդակում։ Ֆուտբոլը ոչ միայն խաղ է և զվարճանք, այլ նաև՝ ազգային բնավորության արտացոլում։ Ֆուտբոլը կյանքի ոճ է։ Ֆուտբոլը նաև մեծ բիզնես է, որի տարեկան շրջանառությունը մի քանի տասնյակ միլիարդ դոլար է կազմում։ Ֆուտբոլը միավորում է մարդկանց ամբողջ աշխարհում։ Առաջին հիշատակումը ոտքով գնդակ խաղալու մասին վերաբերում է չինական աղբյուրներին՝ մ.թ.ա. երկրորդ հազարամյակ թվագրմամբ։ Չինացի զինվորներն այդ խաղի շնորհիվ մնում էին լավ ֆիզիկական վիճակում։ 2.5 հազարամյակ առաջ ֆուտբոլ խաղացել են նաև Հին Հունաստանում և Հռոմում։ Ոմանք պնդում են, որ ժամանակակից ֆուտբոլի հիմքում եղել է 8-րդ դարում Անգլիայում ապրած սաքսոնների վայրի խաղը՝ ճակատամարտից հետո թշնամու կտրած գլուխներին ոտքով հարվածելը։ 1863 թվականին ստեղծվեց ֆուտբոլի անգլիական ասոցիացիան և ընդունվեցին խաղի կանոնները՝ արգելելով ձեռքով խաղը։ 1872 թվականին տեղի ունեցավ առաջին միջազգային հանդիպումը Անգլիայի և Շոտլանդիայի հավաքականների միջև։ Դարպասային ցանցն առաջին անգամ օգտագործվեց 1891 թվականին Անգլիայի Հյուսիսի և Հարավի հավաքականների խաղում։


== Աղբյուրներ ==
Հանրագիտակ օրացույց, Երևան, 1990


== Արտաքին հղումներ ==
Ֆուտբոլի միջազգային օրի մասին դասարան․ամ կայքում Archived 2016-09-05 at the Wayback Machine.
Ալբերտ Գյորինգ

Ալբերտ Գյունտեր Գյորինգ (գերմ.՝ Albert Günther Göring, մարտի 9, 1895(1895-03-09), Ֆրիդենաու, Տեմպլսհոֆ Շյոնեբերգ, Բեռլին, Գերմանական կայսրություն - դեկտեմբերի 20, 1966(1966-12-20), Մյունխեն, Գերմանիայի Ֆեդերատիվ Հանրապետություն), գերմանացի գործարար, ինժեներ, Երկրորդ համաշխարհային պատերազմի ժամանակ ակտիվորեն օգնել է հրեաների և այլախոհ գերմանացիների։ 
Հերման Գյորինգի կրտսեր եղբայրն է։


== Հակաֆաշիստական գործունեություն ==
Ալբերտի հայրը՝ Էրնստ Հենրիխ Գյորինգը, գերմանացի իրավաբան և դիվանագետ էր, Բիսմարկի ընկերը։
1938 թվականի մարտին՝ Ավստրիայի բռնազավթումից հետո, Ալբերտը փրկում է իր նախկին հրեա պետ Օսկար Պիլցերին, որին ձերբակալել էին ֆաշիստները, նաև օգնում է նրան ու ընտանիքին հեռանալ Գերմանիայից։
Պատերազմի ժամանակ Ալբերտը դառնում է «Շկոդա» կոնցեռնի արտաքին առևտրի կառավարիչ։ Նա ընկերության աշխատակիցների հետ ձևավորել է ընդհատակյա խմբակ, որը ֆաշիստների դեմ դիվերսիոն գործողություններ իրականացնելու համար էր։ 1942 թվականին Ալբերտը օգնում է «Շկոդայի» տնօրենին իր ընտանիքի հետ՝ փախչել Ռումինիա և ազատվել գեստապոյի չարչարանքներից։ 1942 թվականին Ալբերտն ամուսնանում է չեխուհի Միլանդա Կլազարովայի հետ։ Ըստ ֆաշիստական գաղափարախոսության՝ դա հանցագործություն էր արիական ցեղի դեմ։ Ալբերտի խնդրանքով Հերման Գյորինգն ազատ է արձակել ավստրիացի կոմպոզիտոր Ֆրանց Լեգարին, որը ձերբակալվել էր հրեաների հետ կապ ուենալու համար։ Ալբերտը փրկել է նաև Ավստրիայի էրցհերցոգ Յոզեֆ Ֆերդինանդ IV-ին և ավստրիացի կանցլեր Կուրտ ֆոն Շուշնիգին։ Առկա են վկայություններ այլ մարդկանց մասին, որոնց օգնել է Ալբերտը, դրանց թիվը շուրջ 34 է։ 1944-ին Ալբերտին ձերբակալել են գեստապոյում։ Հերմանը ապահովել է եղբոր ազատությունը և նրան խորհուրդ տվել հեռու մնալ քաղաքականությունից, քանի որ հաջորդ անգամ այլևս չէր կարող օգնել նրան։
Պատերազմից հետո նա ձերբակալվել է, սակայն Լեգարի զարմիկի վկայության համաձայն նրան 1947 թվականին ազատ են արձակել։


== Ծանոթագրություններ ==


== Գրականություն ==
Brandenburg Erich (1995) [1935]։ Die Nachkommen Karls des Grossen (German)։ Neustadt an der Aisch; Frankfurt am Main: Verlag Degener։ ISBN 3-7686-5102-9։ OCLC 34581384 
Burke William Hastings (2009)։ Thirty Four։ London: Wolfgeist Ltd։ էջ 24։ ISBN 978-0-9563712-0-1 
Mosley Leonard (1974)։ The Reich Marshal: A biography of Hermann Göring։ Doubleday։ ISBN 0-385-04961-7 
Paul Wolfgang (1983)։ Wer war Hermann Göring: Biographie (German)։ Esslingen am Neckar: Verlag Bechtle։ ISBN 3-7628-0427-3 
Wyllie James (2006)։ The Warlord and the Renegade; The Story of Hermann and Albert Goering։ Sutton Publishing Limited։ էջ 7։ ISBN 0-7509-4025-5 


== Արտաքին հղումներ ==
Bülow Louis (2007-2009)։ «The Good Brother, A True Story of Courage»։ The Holocaust Project։ Արխիվացված է օրիգինալից 2008-04-17-ին։ Վերցված է 2008-05-28 
Goldgar Vida (2000-03-10)։ «The Goering Who Saved Jews»։ Jewish Times (Atlanta) (Archive.org)։ Արխիվացված է օրիգինալից 2007-09-29-ին։ Վերցված է 2010-03-25 
«The Central Database of Shoah Victims' Names (DB Search)»։ Yad Vashem The Holocaust Martyrs' and Heroes' Remembrance Authority։ Արխիվացված օրիգինալից 2013-04-05-ին։ Վերցված է 2008-05-28
Եվգենի Զայցև

Եվգենի Նիկոլաևիչ Զայցև (ռուս.՝ Зайцев, Евгений Николаевич, փետրվարի 24, 1971(1971-02-24), Starodub, Բրյանսկի մարզ, ՌԽՖՍՀ, ԽՍՀՄ), խորհրդային և ռուս ֆուտբոլիստ, պաշտպան, կիսապաշտպան, մարզիչ։


== Կենսագրություն ==
Եվգենի Զայցևը ծնվել է 1971 թվականի փետրվարի 24-ին։ Ֆուտբոլիստը կարիերան սկսել է որպես պաշտպան 1988 թվականին «Դինամո» ակումբում, որտեղ խաղացել է մինչև 1991 թվականը։ 1994 թվականին խաղացել է «ՍԿԱ» ակումբում, ապա 1995-1999 թվականներին խաղացել է «Լադա Տոլյատտի» ակումբում։ 1996 թվականին վերջին ակումբի կազմում խաղացել է բարձրագույն լիգայում։ Այդ լիգայի խաղերում մասնակցել է 28 խաղի (դրանցից  27-ը Ռուսաստանի առաջնությունում, 4 հաղթական խաղեր, 6 ոչ-ոքի, 18 պարտություն) այս խաղերում խփել է 1 գոլ (1996 թվականի մայիսի 18-ին միակ և հաղթական գոլը 43-րդ րոպեին «Զենիթ» ակումբի դեմ խաղում) և 8 անգամ ստացել է դեղին քարտ։
Հետագայում աշխատել է «Լադա Տոլյատտի» ակումբի կառավարիչ, ապա «Չերնոմորեց» ակումբի մարզիչ-կառավարիչ, իսկ հետո Նոստա» ակումբի ավագ կառավարիչ։ 2010-2015 թվականներին աշխատել է որպես «Կուբան» թիմի ղեկավար։
Եղել է ամուսնացած։ Ունի դուստր։


== Ծանոթագրություններ ==


== Արտաքին հղումներ ==
Профиль игрока в КЛИСФ
Ֆուտբոլիստի էջը FootballFacts.ru կայքում
Նոչնայա (Կոկսայի վտակ)

Նոչնայա (Կոկսայի վտակ) (ռուս.՝ Ночная), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կոկսա գետի ձախ ափով՝ 131 կմ հեռավորության վրա։ Գետի երկարությունը 38 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100003496
Հիդրոլոգիական ուսումնասիրությունների կոդը - 115100349
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գևորգ-Ջորջ Կասաբյան

Գևորգ-Ջորջ Կասաբյան (դեկտեմբերի 19, Հալեպ), հայ աբստրակտ քանդակագործ, նկարիչ, ավիամեխանիկ-ինժեներ, համակարգչային ցանցերի ադմինիստրատոր։


== Կենսագրություն ==
Գևորգ-Ջորջ Կասաբյանը ծնվել է Հալեպ քաղաքում։ 1963 թվականին ավարտել է Հալեպի ՀԲԸՄ Լազար Նաջարյանի և Գալուստ Գյուրբենկյանի անվան ավագ դպրոցը, 1967 թվականին՝ Բրիտանական Ուսուցողական ինստիտուտի Ճարտարագիտություն բաժինը, 1969 թվականին՝ Տորոնտոյի համալսարանի Համակարգչային ծրագրավորում բաժինը, 1973 թվականին՝ Արևմտյան Օնտարիոյի համալսարանի գեղարվեստի բաժինը։ 1977-1981 թթ. եղել է Tempo and screen printing center-ի, 1981-1999 թթ.՝ Manufacturing polyurethane injection machinery-ի, 1999-1903 թթ.՝ Canadian Polyurethane & Solar research center–ի սեփականատեր և գործադիր տնօրեն։ 1975 թվականից Կանադայի քանդակագործների հասարակության անդամ է։


== Ցուցահանդեսներ ==
Աշխատանքների առաջին ցուցադրությունը Կանադայում իրականացրել է 1973 թվականին, իսկ Հայաստանում՝ 2004 թվականին։


=== Անհատական ցուցահանդեսներ ===
1973 Oakville Centennial Art gallery
1973 Սարնիա հանրային գրադարան և պատկերասրահ
1973 Քիրեներ հանրային գրադարան և պատկերասրահ
1974 Ազգային թանգարան, Դամասկոս
1974 Ալեք Մանուկյան պատկերասրահ, Բեյրութ
1975 Փոլաք պատկերասրահ, Տորոնտո
1987 Ֆրանսիական մշակութային կենտրոն, Դամասկոս
2004 Երևան հյուրանոց, Երևան, ՀՀ
2006 Ակադեմիա պատկերասրահ, Երևան, ՀՀ
2015, Հայաստանի նկարիչների միություն, «Արվեստը հնարավոր է 401 օրում»
2016 InteriorDAsein ցուցասրահ, Բեռլին
2018 Ալբերտ և Թովէ Բոյաջյան ցուցասրահ


=== Խմբակային ցուցահանդեսներ ===
1968 Քվինզ փարք, Տորոնտո
1969 Քաղաքապետարան, Տորոնտո
1970 Մակինտոշ արվեստի պատկերասրահ, Լոնդոն
1971 2-5 ստուդիո, Դետրոյթ
1972 Մակինտոշ արվեստի պատկերասրահ, Լոնդոն
1973 Հայկական տաղավար, Տորոնտո
1975 Օնտարիո պատկերասրահ, Տորոնտո
1976 Յորքվիլ արվեստի կենտրոն, Տորոնտո
2005 Ակադեմիա պատկերասրահ, Երևան, ՀՀ
2005 Մկրտչյան պատկերասրահ, Երևան, ՀՀ
2009 Արտա պատկերասրահ, Տորոնտո, Կանադա
2009 Կանադայի քանդակագործության կենտրոն
2010 Երևանի Ժամանակակից արվեստի թանգարան, Երևան, Հայաստան


== Մրցանակներ ==
1969 Երկրորդ մրցանակ, Ամենամյա արդյունաբերական ցուցահանդես, Հալեպ
1962 Նախագծել և թողարկել է սիրիական առաջին հրթիռը, Հալեպ
1962 Սիրիայի Ազգային գիտահետազոտական խորհրդի պատվավոր անդամ
1972 Սբ Հովսեփ հիվանդանոցի մոնումենտալ քանդակ, Լոնդոն
1973 Ռոնալդ Ռոստիան նստավայրի մոնումենտալ քանդակ
1977 Առաջին մրցանակ, Հալեպի համալսարանում մոնումենտալ քանդակ
1978 Առաջին մրցանակ, Հալեպի համալսարանում մոնումենտալ քանդակ
Հայաստանի Հանրապետության Նախագահի 2019 թվականի մրցանակ «Հիշողության անատոմիա» քանդակների շարքի համար


== Ալբոմներ ==
Catalogue 1. George Kassabian
Catalogue 2. Kevork G. Kassabian, The Cosmic Ideas
Catalogue 3. Kevork G. Kassabian, His Artistic Quest


== Ծանոթագրություններ ==


== Արտաքին հղումներ ==
Գևորգ-Ջորջ Կասաբյանի կայքը
«Ամենամեծ ռևոլյուցիան տիեզերքի գոյությունն է»,- ասում է նկարիչ-քանդակագործ Գևորգ Ջորջ Քասաբյանը
«Peeping tom»-ը՝ անվերնագիր նկարաշարքի հիմքում. Ջորջ Գևորգ Քասաբյան
Բարև, ես եմ/ Գևորգ-Ջորջ Քասաբյան
(3479) Մալապարտե

(3479) Մալապարտե (անգլ.՝ Malaparte), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 3-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 3,048739 ա. մ., առավելագույնը մոտենում է 2,7467 ա. մ. հեռավորության վրա և հեռանում 3,3508 ա. մ.։ Արեգակի շուրջ մեկ ամբողջական պտույտ է կատարում 1944,37 երկրային օրվա ընթացքում, իր ուղեծրով շարժվելով միջինում 0,18515 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3479) Մալապարտե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոլիանա Բարբոզա

Պոլիանա Բարբոզա Մեդեիրոս (պորտ.՝ Poliana Barbosa Medeiros, հայտնի է որպես Պոլիանա, փետրվարի 6, 1991(1991-02-06), Իտիյուտաբա, Մինաս Ժերաիս, Բրազիլիա), բրազիլացի պաշտպան։ Բրազիլիայի կանանց ազգային առաջնությունում (պորտ.՝ Campeonato Brasileiro de Futebol Feminino) հանդես է գալիս որպես Սան Ժոզե կանանց ֆուտբոլի ակումբի անդամ։ Հանդես է գալիս նաև Բրազիլիայի կանանց ֆուտբոլի հավաքականում։


== Ակումբային կարիերա ==
Հաջող փորձաշրջանից հետո Սանտոս կանանց ֆուտբոլային ակումբը 2009 թվականին Պոլիանայի հետ պայմանագիր է կնքել։ Սան Ժոզե կանանց ֆուտբոլի ակումբ տեղափոխվելով՝ Պոլիանան երեք անգամ արժանացել է Copa Libertadores Femenina-ի մրցանակի՝ 2011, 2013 և 2014 թվականների մրցաշարերում։ 2014 թվականի եզրափակչում նա երկու գոլ է խփել։
2014 թվականի դեկտեմբերին Կանանց ակումբային առաջնությունում Պոլիանան հանդես է եկել Սան Ժոզեի կազմում, նույն ամսում համաձայնել է Բրազիլիայի կանանց ֆուտբոլի հավաքականի անդամ իր ընկերուհի Ռոզանայի հետ տեղափոխվել Միացյալ Նահանգներ և պայմանագիր կնքել Կանանց ֆուտբոլի ազգային լիգայի (NWSL) «Հյուսթոն Դաշ» թիմի հետ։
Նախքան Հյուսթոնի համար հանդես գալը, Պոլիանան ընդգրկվել է 18 ամսվա ռեզիդենտության ծրագրում, որը նախատեսված էր Բրազիլիայի ազգային հավաքականին Կանադայում 2015 թվականին ՖԻՖԱ-ի կանանց աշխարհի առաջնության և 2016 թվականի ամառային օլիմպիական խաղերին պատրաստելու համար։
2015 թվականի հուլիսին Պոլիանան համաձայնվել է խաղալ Իսլանդիայի Ուրվալսդելդ ակումբի Ստյարնան կանանց ֆուտբոլի թիմի հետ ՈՒԵՖԱ-ի կանանց չեմպիոնների լիգայի որակավորման փուլում։


== Միջազգային կարիերա ==

2010 թվականի ՖԻՖԱ-ի Մ-20 կանանց աշխարհի գավաթի խաղում Բրազիլիան ներկայացնելուց հետո Պոլիանան իր մեծահասակների հետ խաղում դեբյուտը կատարել է 2012 թվականի ՍանՊաուլոյի միջազգային մրցաշարի ժամանակ։


=== Միջազգային գոլեր ===


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Poliana Barbosa Medeiros Archived 2016-03-05 at the Wayback Machine. – FIFA World Cup profile
Houston Dash player profile
Մերլո (այլ կիրառումներ)

Մերլո, կարող է վերաբերել՝

Մերլո - գյուղ, Ուկրաինայի Խարկովի մարզի Բոգոդուխովի շրջանում
Մերլո - գյուղ, Ուկրաինայի Խարկովի մարզի Զոլոչևի շրջանում
(6015) Պոլարեգո

(6015) Պոլարեգո (անգլ.՝ Paularego), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 7-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,435971 ա. մ., առավելագույնը մոտենում է 2,0852 ա. մ. հեռավորության վրա և հեռանում 2,7867 ա. մ.։ Արեգակի շուրջ մեկ ամբողջական պտույտ է կատարում 1388,69 երկրային օրվա ընթացքում, իր ուղեծրով շարժվելով միջինում 0,259236 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6015) Պոլարեգո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թղթի արտադրության թանգարան

Թղթի արտադրության թանգարան (լեհ.՝ Muzeum Papiernictwa), թանգարան, որը գտնվում է Դուշնիկի-Զդրույ քաղաքում, Ներքին Սիլեզյայի վոյևոդությունում (Լեհաստան)։ Գրանցված է Թանգարանների պետական ռեեստրում։ Կրում է պատմության հուշարձանի պահպանության կարգավիճակ։ Թանգարանը գտնվում է 17-րդ դարի շինության մեջ, որում եղել է թղթի արտադրություն։ Թանգարանում ցուցադրվում են մշտական ցուցահանդեսներ, որոնք նվիրված են թղթի արտադրության պատմությանը, քաղաքակրթության զարգացման պատմության մեջ դրա դերին և առօրյա կյանքում դրա օգտագործմանը։ 


== Պատմություն ==
Թղթի պատրաստման ավանդույթը Դուշնիկի-Զդրույ քաղաքում սկսվել է 16-րդ դարում։ Առաջին հիշատակումը քաղաքում թղթի գործարանի մասին եղել է 1562 թվականին։ 1601 թվականին թղթի գործարանը ավերվել է ջրհեղեղից։ 1605 թվականին գործարանը վերականգնվել է։ Թղթի գործարանի ծաղկումն ավարտվել է 18-րդ դարում։ 19-րդ դարում գործարանում թղթի արտադրությունն անկում է ապրել։ 1905 թվականին փորձ է արվել ընդլայնել թղթի արտադրությունը, երբ գործարանի տերը այնտեղ տեղադրել է նոր թղթի մամլիչ։ 20-րդ դարի 20-ական թվականներին թղթի արտադրության գործարանում վերջնականապես ավարտվել է, և այն դարձել է քաղաքապետարանի սեփականությունը։
20-րդ դարի 60-ական թվականներին շինությունում դրվել են թղթի արտադրության տարբեր հնաոճ հաստոցներ։ 1968 թվականի հուլիսի 26-ին թանգարանը բացվել է։ 
2008 թվականի հոկտեմբերի 10-ին թանգարանն արժանացել է Մշակույթի և ազգային ժառանգության նախարարության «Gloria Artis» արծաթե մեդալին։ 
2011 թվականի սեպտեմբերի 20-ին թղթի արտադրության գործարանի շենքը ընդգրկվել է Լեհաստանի պատմական հուշարձանների ռեեստրի մեջ։ 


== Պատկերասրահ ==

		
		
		


== Ծանոթագրություններ ==


== Գրականություն ==
F. Hohaus Die Papierfabrikation in der Grafschaft Glatz, «Vierteljahrschrift für Geschichte und Heimatkunde der Grafschaft Glatz», 1886
F. Hössle Alte Papiermühlen der Provinz Schlesien, «Der Papier — Fabrikant», 1935
W. Tomaszewska Historia zabytkowej papierni w Dusznikach, «Przegląd Papierniczy», XV/11, 1959
W. Tomaszewska Z dziejów zabytkowej papierni w Dusznikach, «Przegląd Papierniczy», XXII/5, 1966
W. Tomaszewska O papierze, który zyskał miano wiecznotrwałego, «Przegląd Papierniczy», XXIV/8, 1968
Teresa Windyka Młyn papierniczy w Dusznikach, «Muzealnictwo», 41/1999


== Արտաքին հղումներ ==
Պաշտոնական կայք (լեհ.)
Լաոկոոն

Լաոկոոն, Ղաոկոն (հին հունարեն՝ Λᾱοκόων), հին հունական դիցաբանության մեջ Տրոյայի Ապոլլոնի մեհյանի քուրմ։ Ըստ առասպելի, Լաոկոոնն արգելել է ներս բերել հույների թողած վիթխարի փայտե ձին։ Հույներին հովանավորող Աթենաս աստվածուհու հրամանով երկու վիշապ խեղդել են Լակոոնին և նրա երկու որդիներին։
Մ. թ. ա. 1-ին դարի կեսին ռոդոսցի վարպետներ Ագեսանդրոսը, Աթենոդորոսը և Պոլիդորոսը Լաոկոոնի կործանումը մարմնավորել են «Լաոկոոն» քանդակում, իսկ Վերգիլիոսը՝ «Էնեական» պոեմում։ Այդ կոթողների ազդեցությամբ Լեսինգը 1766 թվականին գրել է «Լաոկոոն կամ գեղարվեստի ու պոեզիայի սահմանների մասին» գեղագիտական քննախոսությունը։
Լաոկոոնի առասպելն արտացոլվել է նաև XVI-XVII դարերին եվրոպական գեղանկարչության մեջ (Զ. Ռոմանո, Էլ Դրեկո)։


== Տես նաև ==
Տրոյայի ձի


== Ծանոթագրություններ ==


== Գրականություն ==
Готхольд Эфраим Лессинг. Лаокоон, или о границах живописи и поэзии / Общая редакция, вступ. статья и примечанияГ. М. Фридлендера; Художник З. М. Секач. — М.: Художественная литература, 1957. — 520 с. — (Памятники мировой эстетической и критической мысли). — 75 000 экз.
Նիգատա (մարզադաշտ)

«Նիգատա» (ճապ.՝ 新潟スタジアム), մարզադաշտ Նիգատա քաղաքում։ «Ալիբիրեկս Նիգատա» ֆուտբոլային ակումբի տնային մարզադաշտն է։ Մարզադաշտը բացվել է 2001 թ., և կարող է ընդունել 42300 հանդիսականի։


== ՖԻՖԱ Աշխարհի առաջնություն 2002 ==
Նիգատա մարզադաշտը ընդունել է 2002 թվականի Աշխարհի առաջնության 3 հանդիպում։


=== Խմբային փուլ ===
հունիսի 1 - Իռլանդիա 1 - 1 Կամերուն
հունիսի 3 - Խորվաթիա 0 - 1 Մեքսիկա


=== 1/8 եզրափակիչ ===
հունիսի 15 - Դանիա 0 - 3 Անգլիա


== Ծանոթագրություններ ==


== Արտաքին հղումներ ==
Մարզադաշտի պաշտոնական կայքը Archived 2011-12-28 at the Wayback Machine.
Մարո Աճեմյան

Մարո Աճեմյան (հուլիսի 9, 1921(1921-07-09), Ժնև, Շվեյցարիա - սեպտեմբերի 18, 1978(1978-09-18), Հյուստոն), հայազգի  դաշնակահարուհի։
Անահիտ Աճեմյանի քույրը։


== Կենսագրություն ==
Մարո Աճեմյանը ծնվել է 1921 թվականին Ժնևում։ Մեկ տարի անց ընտանիքը տեղափոխվում է ԱՄՆ և հաստատվում Նյու Յորք քաղաքում։  Վեց տարեկանում Նյու Յորքում կայացած «Երաժշտության շաբաթ» մրցույթում Մարոն հաղթող է ճանաչվել։ Սովորել է Ջուլիարդ կոնսերվատորիայում, որտեղ հետագայում հիմնվել է նրա անվան կրթաթոշակ։ Նրա դեբյուտային համերգը  տեղի է ունեցել 1940 թվականի մարտի 11-ին  Նյու Յորքի  քաղաքային դահլիճում։ 1942 թվականին նա առաջին անգամ ամերիկյան բեմում նվագել է Արամ Խաչատրյանի ստեղծագործություններից։ Նա ելույթ է ունեցել Ջոն Քեյջի, Ալան Հովհաննեսի, Ռիչարդ Յարդումյանի, Բեն Վեբերի հետ։ Մահացել է սրտի  անբավարարությունից՝ 57  տարեկան հասակում։


== Ընտանիք ==
Մայրը՝ դաշնակահարուհի Սիրուն Երկանյան
Հայրը՝ Լևոն Աճեմյան
Քույրը՝  Անահիտ Աճեմյան, ջութակահարուհի


== Ծանոթագրություններ ==


== Արտաքին հղումներ ==
Maro Ajemian - Bartók: Bulgarian Dance No. 1, from Mikrokosmos
Аудио и видео семьи Авакян
Джон Кейдж (1912–1992)СОНАТЫ И ИНТЕРЛЮДИИ ДЛЯ ПОДГОТОВЛЕННОГО ФОРТЕПИАНО (1946-48)
Through gradually tightening avenues I felt the ecstasy of something nameless
Բրոդվեյ (այլ կիրառումներ)

Բրոդվեյ, կարող է վերաբերել՝

Բրոդվեյ - կոմերցիոն թատրոնի արվեստի հատուկ ձև
Բրոդվեյ - Նյու Յորքի ամենաերկար փողոցի անվանումը
Ստեփանակերտի առաջին վաշտ

Ստեփանակերտի առաջին վաշտ, կամավորական ինքնապաշտպանական ջոկատների միավորում։ Կազմավորվել է 1991 թվականին Ստեփանակերտում գործող «Գավրոյի», «Անդրեյի», «Միշիկի», «Աֆղանցիների», «Սետոյի», «Բեկորի» հայդուկային ջոկատների միավորմամբ։ Վաշտը (մարտկոց) մասնակցել է Կրկժանի, Քյոսալարի, Մալիբեկլուի, Խոջալուի, Քարինտակի, Շուշիի և Մարտակերտի շրջանի հայկական բնակավայրերի ինքնապաշտպանական և ազատագրական մարտերին։ 1992 թվականի օգոստոսի 30-ին վաշտի հիմքի վրա ստեղծվել է Կենտրոնական պաշտպանական շրջանի մոտոհրաձգային գումարտակը։ Հրամանատարն է եղել Ա. Ղուլյանը, տեղակալը՝ Ա. Դանիելյանը։